́тельное попуще́ніе прино́ситъ у́бѡ ско́рбь мно́гу и смире́ніе, и бездерзнове́ніе умѣ́ренное душѝ, да я́же славолю́бная тоя̀ и удо́бь де́рзая ча́сть, удо́бнѣ во смире́ніе пріи́детъ, а́біе же стра́хъ бж҃ій и слеза̀ исповѣ́данія на́йдетъ се́рдцу, и до́брагѡ молча́нія мно́гое жела́ніе: а є́же по ѿвраще́нію бж҃ію быва́емое, безнаде́ждія вку́пѣ и невѣ́рія, и го́рдости и гнѣ́ва ду́шу испо́лнитися попуща́етъ